hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
A Pécsi Tudományegyetemre felvettek majd ötöde az Egészségtudományi Karon folytatja – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
A Pécsi Tudományegyetemre felvettek majd ötöde az Egészségtudományi Karon folytatja
Facebook Twitter Tumblr Pinterest
A Pécsi Tudományegyetem (PTE) tíz kara között meghatározó szerepet tölt be az Egészségtudományi Kar (ETK) mind képzési kínálatát, mind hallgatói létszámát tekintve. A karon öt városban (Pécsett, Kaposváron, Szombathelyen, Zalaegerszegen és a szerbiai Zomborban) folynak képzések.
Az ETK a hazai egészségtudományi felsőoktatási intézmények közül a legszélesebb képzési kínálatot nyújtva hét alapképzési szakon tizenöt szakirányon (specializáción), kilenc mesterképzési szakon és egy felsőoktatási szak­képzésen nyújt képzési lehetőséget. Hallgatói létszáma di­namikusan növekszik, ugyanis míg 2010-ben 2352-en tanultak a karon, 2021-ben már 3345-en, tájékoztatta lapunkat a PTE.
– Örömteli, hogy az ETK a 2021-es tanévben is eredményes általános felvételi eljárást tudhat maga mögött, hiszen a karon idén szeptemberben összesen 1051 hallgató kezdheti meg tanulmányait – fogalmazott a kar dékánja, prof. dr. Ács Pongrác. – Nagy eredmény a kar számára, hogy a PTE szakjai közül a második legtöbb hallgató – több mint 600 fő – az ETK egyik szakára, az ápolás és betegellátás alapszakra érkezik. Elmondható, hogy a PTE-n az általános felvételi eljárásban 2016 óta, így idén is a legtöbb állami ösztöndíjas hallgató az Egészségtudományi Karon lesz jelen. Az egyetemre felvett 5432 fő 19,3 százaléka, tehát majdnem a felvettek ötöde az ETK hallgatójaként kezdheti meg tanulmányait. Az egészségügyi képzési terület alapképzési szakjai esetében a karon 760 fő képzése kezdődik meg, így a kar továbbra is jelentősen hozzájárul az egészségügyi ágazat szakemberszükségletének biz­tosításához. Örömteli továbbá, hogy ezt a kiemelkedő hallgatói létszámot az egy­előre ismeretlen eredményű ötödik képzőhelyünk, Zombor fel­vételi adatai tovább emelik majd, így kvázi végleges eredményről még nem beszélhetünk az össz­kari hallgatói létszám növe­kedése kapcsán – összegzett a dékán.
A Zalaegerszegi Képzési Központban 125 elsőéves kezdheti meg a tanulmányait szeptembertől, közülük 105-en nappali munkarendű képzésekben, 20-an pedig levelező munkarendben. Ez az előző évhez képest a teljes létszám vonatkozásában 13 százalékos hallgatóilétszám-növekedést jelent, mellyel együtt összesen 392 hallgató járul hozzá idén a város forgatagának színesebbé tételéhez, hangsúlyozta prof. dr. Ács Pongrác. A legnépszerűbb képzés az ápolás és betegellátás alapképzési szak gyógytornász szakiránya volt, amelyre 94 főt vettek fel.
– A külföldi hallgatók beiskolázása karunk egyik sikertörténete – válaszolta a dékán arra a kérdésre, a PTE ETK hogyan tud megfelelni a hazai felsőoktatás új kihívásának, a nemzetköziesítés kérdésének. – A magyar nyelvű képzések mellett a kar idegen nyelvű képzései is igen nagy fejlődésen mentek keresztül, amit a számok is visszaigazolnak, hiszen az idegen nyelvű képzést mindössze hat éve kezdtük el nyolc fővel, mára azonban közel 464 fő folytat tanulmányokat az angol nyelvű programjainkon a világ 38 országából. A 2020-as idegen nyelvű felvételi eljárásban már 105 fő került be az első évfolyamra, idén pedig a világjárvány ellenére hasonló eredményt várunk.
A felvételi eljárás utolsó hajrája a sorrendmódosítás időszaka. Prof. dr. Ács Pongrác arról is szólt, milyen intézkedéseket tett a kar azért, hogy ilyen eredményeket érhessen el az elsőhelyes jelentkezők kapcsán.
– Az elsőhelyes jelentkezések számának növeléséért sorrendmódosító kampányt szerveztünk, melynek keretében kétszer 50 ezer forintos ösztöndíjjal segítettük azon hallgatóinkat, akik az ösztöndíj meghirdetése után éltek a sorrendmódosítás lehetőségével. Az általunk szervezett innovatív kampány keretein belül június 7-től június 24-ig heti négy, karunk szakjait bemutató élő adást szerveztünk.
Mérföldkőhöz érkezett az Egészségtudományi Kar, hiszen a közelmúltban világszínvonalú szimulációs központot alakítottak ki Pécsett a Modern városok programnak köszönhetően.
– Régi álmunk valósult meg, amikor az ünnepélyes átadáson birtokba vehettük a létesítményeket, külön megtiszteltetés volt, hogy azon részt vett Palkovics László innovációs és technológiai miniszter, Kásler Miklós, az emberi erőforrások minisztere, valamint Bódis József felsőoktatásért, innovációért és szakképzésért felelős államtitkár – folytatta prof. dr. Ács Pongrác. – Ahogy az eseményen is elhangzott, a PTE Egészségtudományi Kar történetének legjelentősebb beruházása valósulhatott meg a Modern városok programnak köszönhetően.
Az újonnan kialakított Egész­ségtudományi Humán Páciens Szimulációs Központ 21. századi, modern kórházi környezetet biztosít a hallgatók és az oktatók számára, élethű, hangok kibocsátására is képes, magas hűségű szimulátorokkal, modern, a való életben is alkalmazott orvosi műszerekkel. A megújult épületegyüttesben olyan termet is kialakítottak, ahol minden feltétel adott egy közúti baleset vagy egy katasztrófahelyzet, például épületomlás helyszínén történő mentés szimulálására. A mentési gyakorlatot egyidejűleg több kamera és mikrofon rögzíti, így utólag minden egyes mozzanat elemzésére lehetőség nyílik különböző nézőpontokból a még tökéletesebb megvalósítás, így a hallgatók számára a gyakorlati elsajátítás érdekében.
– A felújított Vörösmarty és Apáca utcai épületek nem csupán korszerű és innovatív, a 21. századi elvárásoknak megfelelő oktatási és kutatási környezetet biztosítanak, de általuk méltó módon őrizhetjük meg a belváros értékeit, élettel tölthetjük meg a történelmi belváros utcáit. A Modern városok programban megvalósult közel 2,5 milliárd forintos beruházás hozzásegítette a kart telephelyi centralizációs, „központi campus” víziójának kiteljesedéséhez, az európai színvonalú demonstrációs-szimulációs környezet megteremtéséhez, valamint a fiatalok által alapvető elvárásként megfogalmazott hallgatói terek létrehozásához – sorolta prof. dr. Ács Pongrác.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Egészéstudományi Kar felsőoktatás pécsi tudományegyetem
Több színes programot kínál szeptemberben a Duna-Dráva Nemzeti Park
Háromnapos rendezvénysorozat Szent István ünnepén, a Kossuth Téren
Begyűjti a pécsi állatkert a kidobásra szánt ételeket
Egymilliárd forintból folytatódhat az immunrendszer betegségeinek kutatása Pécsen
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram